Lav et referat af nedenstående tekst:

Tekst:
Marianne Jelved bliver det eneste folketingsmedlem for De Radikale Venstre i Nordjylland, da partiet kun har fået et mandat. Også Marianne Jelveds antal af personlige stemmer er gået tilbage, og er blevet mere end halveret i forhold til sidste folketingsvalg. - Vi har jo selv synes, at vi har en rigtig god politik, og at vi har god indflydelse i regeringen. Vi fik Danmark rettet op igen, vi fik lagt finanskrisen bag os. Nu begyndte vi at kunne få vækst og flere arbejdspladser, så alting gik som vi ønskede. Så derfor kommer det selvfølgelig bag på os, at der kommer en reaktion af den karakter, siger Marianne Jelved. Eftersom rød blok ikke længere har regeringsmagten, så skal Marianne Jelved af med sin post som kulturminister. - Det er jeg rigtig ked af, men jeg ved også, at det er vilkårene. Man kan jo ikke sidde for evigt på sådan en post, selvom man er glad for den. Det afgør vælgerne, og det afgør den konstellation der danner regering, og derfor kan man ikke satse på den slags ting. Selvfølgelig ville jeg gerne have fortsat, hvis det var muligt, siger Marianne Jelved.

Referat:
De Radikale Venstre er gået nogle mandater tilbage ved dette folketingsvalg. De har kun fået et nordjysk mandat, hvilket betyder at Marianne Jelved er det eneste nordjyske folketingsmedlem for De Radikale Venstre.